Nuubianpehmytkilpikonna

Nuubianpehmytkilpikonna (Cyclanorbis elegans) on pehmeäkilpikonniin kuuluva matelijalaji. Lajia tavataan uhanalaisena Länsi- ja Keski-Afrikasta.

Koko ja ulkonäkö
Nuubianpehmytkilpikonnan kilven pituus voi suurimmillaan olla 70 cm ja laji voi painaa 20 kg. Koiraat ovat hieman naaraita suurempia. Lajin kilpi on sileä, lukuun ottamatta niskan harjanteita, ja väriltään oliivinruskea. Sen reunoilla on keltaisia täpliä. Lajin pää ja raajat ovat väriltään vihretävän ruskeat. Pää on melko pienikokoinen ja sieraimet ovat suuret.

Levinneisyys ja elinympäristö
Nuubianpehmytkilpikonnaa tavataan laikuttaisesti Ghanasta itään Sudanin ja Etelä-Sudaniin. Lajin elinympäristöä ovat suuret hitaasti virtaavat mutapohjaiset joet kuten Niger, Oti ja Niili. Sitä tavataan myös soilta. Nuubianpehmytkilpikonna luokitellaan äärimmäsen uhanalaiseksi. Kannan kokoa ei ole arvioitu, mutta se on todennäköisesti erittäin harvinainen ja kannan kehityssuunta on laskeva. Suurimmat uhat nuubianpehmytkilpikonnakannalle ovat pyydystäminen ravinnoksi ja elinympäristön häviäminen saatumisen ja patojen rakentamisen vuoksi.

Lähteet

Pehmeäkilpikonnat
Uhanalaiset matelijat